Vplyv dvojnásobného užitia Tebokanu na neobvykle zvýšený krvný tlak.
Tebokan40mg a Prestarium,nerobí problémy,asi to bola náhoda,ale dnes som si dala 2 krát tebokan(ráno a večer) zistila som večer vysoký tlakktory som už dlho nemala
Dobrý deň,
ďakujeme za Vami prejavenú dôveru.
Dávkovnaie lieku Tebokan je vysoko individuálne a závisí to najmä od terapeutickej indikácie. V niektorých prípadoch je dvojnásobná dávka (2x40mg) pre pacienta terapeutickou dávkou. V prípade jendorázového pochybenia teda nežiadúci vplyv na organizmus nepredpokladám.
Hodnoty krvného tlaku sa počas dňa menia. Vplyv na krvný tlak majú vonkajšie aj vnútorné faktory. Pri krátkodobom zvýšení sa jeho hodnota znižuje na základe fyziologických procesov v organizme. V prípade podozrenia na vyšší krvný tlak sa odporúča jeho pravidelné meranie tlakomerom. Ak sa vyšší krvný tlak objaví viackrát, je o tom potrebné informovať Vášho ošetrujúceho lekára. Avšak keď pociťujete aj ťažkosti ako je bolesť na hrudníku, nevoľnosť, problém s rečou či chôdzou alebo iné, je potrebné okamžite vyhľadať lekársku pomoc.
Prajem pekný zvyšok dňa.
S pozdravom,
PharmDr. Anna Pacalajová